Во які вялікі!  
*Уладзімір Паўлаў*

Раптам гоман сціх,

I смех

Змоўк у момант нейкі —

Паваліў пушысты снег.

Аж казыча вейкі.

Гэта падаюць зярняткі,

Хлеб і булкі, і аладкі,

I блінцы, і пернікі

Са сняжком, як пер'ейка.

Дождж, улетку секані,

Пастарайся, дружа, —

Я паеду на кані

Па ўскіпелых лужах.

Гэта падаюць клубніцы,

I парэчкі, і суніцы.

3 кожнай кропляй — ягадкі,

Грушы або яблыкі.

Дождж лапоча за вярсту —

Скінуў чаравікі.

Ўсё расце, і я расту.

Во які вялікі!